Diari Oficial de la Generalitat Valenciana


Sumari del DOGV 5714, del 29-02-2008 (2008/2461)

Informació pública de l'alternativa tècnica del Programa d'Actuació Integrada del Sector Industrial Nord del Pla General de Turís.
----------------------------------------------------------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2461


Data del document
:   19-02-2008

Organisme emissor
:   Itrae Desarrollos Urbanisticos, SL

Tipus de document
:   Informació Pública

Descriptors 

:   * Turís
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada del Sector Industrial Nord del Pla General de Turís. [2008/2461]  
La mercantil Itrae Desarrollos Urbanísticos, SL, amb seu social al carrer de Miguel Hernández, 2, 1r, 2a, de Turís (València) i amb CIF número R57453599, té intenció de participar en el concurs per a l'adjudicació del Programa d'Actuació Integrada del Sector Industrial Nord de Turís. Les bases particulars de l'esmentat programa van ser aprovades pel Ple de l'Ajuntament el 8 de novembre de 2007 i van ser publicades en el Diari Oficial de la Comunitat Valenciana número 5663, de data 19 de desembre de 2007; l'anunci de licitació va ser enviat al Diari Oficial de la Unió Europea el 26 de novembre de 2007 i va ser publicat en el Diari Oficial de la Comunitat Valenciana número 5663, de data 19 de desembre de 2007.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (en endavant LUV) i només a l'efecte de presentació d'al·legacions, s'exposen al públic, durant el termini d'un mes, comptador des de l'endemà de la publicació del present anunci en el Diari Oficial de la Comunitat Valenciana, els documents següents:  
- Modificació puntual de les normes subsidiàries de planejament de Turís.  
- Pla parcial modificatiu de l'ordenació estructural del sector industrial nord de Turís.  
- Document de justificació de la integració territorial.   
- Projecte d'urbanització.  
- Estudi d'impacte ambiental.  
- Estudi d'integració paisatgística.  
- Estudi acústic i de trànsit.  
- Sol·licitud de cèdula territorial d'urbanització.  
Estos documents s'han protocol·litzat a la Notaria de Fernando Vicente-Arche Feliu, amb residència i domicili al carrer de Miguel Hernández, 2, 1r, 1a, de Turís (València). Així mateix, se n'ha depositat una còpia a l'Ajuntament de Turís.  
Durant el termini d'exposició, qualsevol persona que ho desitge, podrà comparéixer a la notaria on està protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtenir una còpia de l'acta de protocol·lització o sol·licitar que esta li siga mostrada, així com formular-hi al·legacions i suggeriments. Així mateix, podrà comparéixer a l'Ajuntament de Turís, en horari d'atenció al públic, on hi ha depositada una còpia de la documentació esmentada, a fi d'examinar-la i presentar les al·legacions que estime oportunes.  
Amb caràcter previ a la publicació d'este anunci, de conformitat amb el que disposa l'article 134 de la LUV, s'ha tramés un avís de l'inici del procediment de gestió indirecta del Programa d'Actuació Integrada del Sector Industrial Nord al domicili fiscal de les persones que consten en el Cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i 296.4 del Decret 67/2006 (ROGTU), el present edicte compleix la funció de notificació per a aquells eventuals titulars desconeguts, amb parador ignorat o, per a aquells a qui després d'haver-se intentat la notificació, no s'haja pogut efectuar, sense perjudici que l'avís a estos titulars es realitze de forma addicional mitjançant la publicació en el Butlletí Oficial de la Província de València.  
Turís, 19 de febrer de 2008.- El president del Consell: José Francisco Iranzo Picó. El vicepresident: José Soler Crespo.